0348.xml
مائیکل کلارک کی فٹنس مسائل کے باعث ٹرائی اینگولر سیریز کے بقیہ میچوں میں شرکت غیر یقینی صورت حال کا شکار
ہرارے۔ 26 اگست (اے پی پی) آسٹریلوی ٹیم کے قائد اور مایہ ناز بلے باز مائیکل کلارک کی فٹنس مسائل کے باعث زمبابوے میں جاری ٹرائی اینگولر کرکٹ سیریز میں شرکت غیر یقینی صورت حال کا شکار ہو گئی ہے۔ سہ ملکی سیریز زمبابوے میں جاری ہے جس میں میزبان زمبابوے، آسٹریلیا اور جنوبی افریقہ شرکت کر رہی ہیں۔ آسٹریلوی ٹیم کے قائم مقام کپتان جارج بیلی کے مطابق کلارک ابھی تک مکمل طور پر فٹ نہیں ہوئے اسلئے اس وقت ان کی سیریز کے اگلے میچ میں شرکت کے بارے کچھ نہیں کہا جا سکتا، ہماری خواہش ہے کہ وہ جلد مکمل فٹ ہو کر دوبارہ ٹیم جوائن کریں۔ انہوں نے کہا کہ جنوبی افریقہ متوازن ٹیم ہے اس کے خلاف کامیابی کیلئے ٹیم کے ہر کھلاڑی کو اپنی ذمہ داری احسن طریقے سے نبھانا ہو گی۔ واضح رہے کہ کلارک ہرارے سپورٹس کلب میں ٹریننگ کے دوران ہیمسٹرنگ انجری کا شکار ہو گئے تھے جس کے باعث وہ پہلا ون ڈے بھی نہیں کھیل سکے تھے۔
APP
26.08.14
0348p.xml
کلارک کی ہیمسٹر نگ تکلیف بڑھ گئی
ہرارے (اسپورٹس ڈیسک)آسٹر یلوی کپتان مائیکل کلارک کی ہیمسٹرنگ تکلیف بڑھ گئی ،وہ ٹرائنگولر سیریز کے دوسرے میچ میں جنوبی افریقہ کیخلاف بھی میدان نہیں سنبھالیں گے،جارج بیلی بدستور قیادت کے فرائض انجام دیں گے،انھوں نے کہا کہ کلاک کی تکلیف میں فی الحال بہتری نہیں آئی تاہم ہمیں پوری امید ہے کہ اس سیریز کے اختتامی مرحلے میں وہ ضرور میدان سنبھا لیں گے ۔
express
27.10.14